CELEX: 22009D0090
Language: et
Date: 2009-07-03 00:00:00
Title: EMP Ühiskomitee otsus nr 90/2009, 3. juuli 2009 , millega muudetakse Euroopa Majanduspiirkonna lepingu protokolli nr 30 statistikaalase koostöö korraldamise erisätete kohta

22.10.2009   
            
            
               ET
            
            
               Euroopa Liidu Teataja
            
            
               L 277/43
            
         EMP ÜHISKOMITEE OTSUS
   
   nr 90/2009,
   3. juuli 2009,
   millega muudetakse Euroopa Majanduspiirkonna lepingu protokolli nr 30 statistikaalase koostöö korraldamise erisätete kohta
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu protokolli nr 30 on muudetud EMP Ühiskomitee 6. juuni 2008. aasta otsusega nr 75/2008 (1).
            
         
               (2)
            
            
               Euroopa ettevõtlus- ja kaubandusstatistika kaasajastamine peaks põhinema Euroopa Parlamendi ja nõukogu 16. detsembri 2008. aasta otsusel nr 1297/2008/EÜ Euroopa ettevõtlus- ja kaubandusstatistika kaasajastamise programmi (MEETS) kohta (2).
            
         
               (3)
            
            
               Seepärast tuleks lepingu protokolli nr 30 muuta, et kõnealune laiendatud koostöö saaks alata 1. jaanuarist 2009,
            
         ON TEINUD JÄRGMISE OTSUSE:
   Artikkel 1
   Lepingu protokollile nr 30 lisatakse pärast artiklit 3 järgmine artikkel:
   
      „Artikkel 4
      Euroopa ettevõtlus- ja kaubandusstatistika kaasajastamine (MEETS)
      1.   EFTA riigid osalevad lõikes 4 osutatud ühenduse programmides ja meetmetes alates 1. jaanuarist 2009.
      2.   Kooskõlas lõikes 4 viidatud Euroopa Parlamendi ja nõukogu otsusega komisjoni poolt vastuvõetud iga-aastaste tööprogrammidega seotud meetmed ning eesmärgid 1, 2 ja 3 loetakse asjaomaseks EMP statistikaalase koostöö seisukohast ja need on EFTA riikidele avatud täielikuks osalemiseks.
      3.   Alates 1. jaanuarist 2009 tasuvad EFTA riigid kooskõlas lepingu artikli 82 lõike 1 punktiga a ja finantsmäärustega summa, mis moodustab 75 % summast, mis on näidatud ühenduse eelarvesse kantud eelarveridadel 29 02 04 ja 29 01 04 04 (Euroopa ettevõtlus- ja kaubandusstatistika ajakohastamine).
      4.   Käesolev artikkel hõlmab järgmist ühenduse õigusakti:
      
                  —
               
               
                  
                     32008 D 1297: Euroopa Parlamendi ja nõukogu otsus nr 1297/2008/EÜ, 16. detsember 2008, Euroopa ettevõtlus- ja kaubandusstatistika kaasajastamise programmi (MEETS) kohta (ELT L 340, 19.12.2008, lk 76).”
               
            
   Artikkel 2
   Käesolev otsus jõustub järgmisel päeval pärast seda, kui EMP Ühiskomitee saab viimase teate vastavalt lepingu artikli 103 lõikele 1 (3).
   Seda kohaldatakse alates 1. jaanuarist 2009.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. juuli 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 257, 25.9.2008, lk 41.
   
      (2)  ELT L 340, 19.12.2008, lk 76.
   
      (3)  Põhiseadusest tulenevaid nõudeid ei ole nimetatud.